| **Johanas Frydrichas Volfgangasvok. *Johann Friedrich Wolfgang*** |
| --- |
|  |
| Johanas Frydrichas Volfgangas |
| Gimė | 1776 m. liepos 17 d.Lozovos dvaras, Podolė |
| Mirė | 1859 m. gegužės 17 d. (82 metai)Vilnius |
| Palaidotas (-a) | Senosiose Rasų kapinėse |
| Sutuoktinis (-ė) | Aloyza Pacovskytė |
|  |
| Veikla | vaistininkas, botanikas, Vilniaus universiteto profesorius |
|  |
| Alma mater | Vilniaus universitetas |

 **Johanas Frydrichas Volfgangas** (vok.  *Johann Friedrich Wolfgang*; 1776 m. liepos 17 d. Lozovos dvare, Podolėje – 1859 m. gegužės 17 d. Vilniuje) – vaistininkas, botanikas, Vilniaus universiteto profesorius.

Biografija
----------

Johanas Frydrichas Volfgangas gimė 1776 m. liepos 17 d. Podolėje, Lozovos dvare. 1801 m. baigė Vilniaus universitetą. Įgijo farmacijos magistro laipsnį.

1804–1831 m. Johanas Frydrichas Volfgangas vadovavo Vilniaus universiteto vaistinei.
1808 m. jis buvo paskirtas Vilniaus universiteto kolegijos asesoriumi. Buvo pedantiškas ir sunkiai studentams prieinamas.
1805 m. Johanas Frydrichas Volfgangas pradėjo organizuoti medicinos draugiją. 1806 m. buvo pakeltas į adjunktus, 1810 m. tapo ekstraordinariniu profesoriumi.
Prie Vilniaus universiteto vaistinės Volfgangas įkūrė laboratoriją ir farmakologijos kabinetą.

Domėjosi įvairiomis mokslo sritimis: medicina, farmacija, chemija, botanika, zoologija. Publikavo apie 100 mokslinių darbų. Mokslinį palikimą sudaro herbariumas, kurio dalis yra VU herbariume ir Ukrainos Mokslų akademijos Botanikos instituto herbariume.

Buvo Vilniaus labdarybės draugijos, Peterburgo farmaceutų draugijų narys. Nuo 1823 m. tapo vienos seniausių Vokietijoje *Deutschen Akademie der Naturforscher Leopoldina* nariu.

Redagavo žurnalą „Vilniaus farmacijos žinynas" („Pamiętnik farmaceutyczny wilenski").1820 m. išleistas iš keturių numerių sudarytas pirmasis, 1821 m. - iš keturių numerių antrasis tomas.
1830 m. apdovanotas Šv. Vladimiro ketvirto laipsnio ordinu.

Asmeninis gyvenimas
-------------------

Johano Frydricho Volfgango antkapis Rasų kapinėse
1804 m. Johanas Frydrichas Volfgangas susituokė su Aloyza Pacovskyte šv. Jonų bažnyčioje, su kuria susilaukė vaikų. Susituokusi šeima įsikūrė Paluknio dvare, Trakų apskrityje. Johanas Frydrichas Volfgangas mirė 1859 m. gegužės 17 d. Palaidotas Vilniuje, Rasų kapinėse.

Išnašos
-------

1. ↑  Interneto svetainėje: gamtos tyrimai.lt, skelbiama Johano Fridricho Volfgango biografija .
2. ↑   Gabrielė Giunterytė-Puzinienė. Vilniuje ir Lietuvos dvaruose. 1815–1843 metų dienoraštis. Vilnius: Tyto alba, 2016, 183. ISBN 978-609-466-292-8.
3. 1 2  Redaktorius Rolandas Pavilionis. Vilniaus universiteto istorija 1579–1994, Valstybinis leidybos centras, 1994.ISBN 9986-09-047-4.
4. 1 2 3 4  Josephas Frankas. Vilnius XIX amžiuje: atsiminimai, pirma knyga. Iš prancūzų kalbos vertė Genovaitė Dručkutė. Vilnius: Mintis, 2013, ISBN 978-5417-01062-0.
5. ↑  Interneto svetainėje: gamtos tyrimai.lt, skelbiama Johano Fridricho Volfgango biografija .
6. ↑  Deutschen Akademie der Naturforscher Leopoldina interneto svetainėje skelbiama Johano Fridricho Volfgango pavardė  Archyvuota kopija 2020-01-12 iš Wayback Machine projekto.
7. ↑  A.Piročkinas, A.Šidlauskas. Mokslas senajame Vilniaus universitete. Vilnius: Mokslas, 1984.
8. ↑  Interneto svetainėje: gamtos tyrimai.lt, skelbiama Johano Frydricho Volfgango biografija .
9. ↑  Sudarytoja Aurelija Arlauskaitė. Jašiūnų dvaras – kultūros židinys, Vilniaus universiteto leidykla, 2016/Reda Griškaitė. Intelektinė Jašiūnų dvaro istorija: Balinskiai ir Sniadeckiai, p. 35. ISBN 978-609-459-599-8.
10. ↑   Vilniaus vaistininkas Johanas Fridrichas Volfgangas.